**Studije slučaja u provedbi**

**Primjeri kaznenih i upravnih**

* *Lažno predstavljanje i lažne izjave na otpremnim dokumentima*

1. **Go Trans (Sjeverna Amerika)/Roger Unterberger/Muhammad Bhatti**

Prekršaj: Go-Trans (Sjeverna Amerika), četvrt Jamaica, New York, otpremničko poduzeće, Roger Unterberger, umirovljeni viši dopredsjednik trgovačkog društva Gondrand AG, sa sjedištem u Baselu, Švicarska, i Muhammad Bhatti, voditelj poslovanja Go-Transa, dali su lažne izjave u vezi s pokušajem izvoza strojeva za rezanje cijevi u Iran preko Njemačke.

Kazna: Sve tri strane priznale su krivnju na optužbe za davanje lažnih izjava. Dana 24. listopada 2007. godine, Go Trans je osuđen na godinu dana uvjetne kazne te mu je izrečena i novčana kazna u iznosu od 34.000 dolara; Roger Unterberger je osuđen na godinu dana uvjetne kazne te mu je izrečena i novčana kazna u iznosu od 5.000 dolara; Muhammad Batti je osuđen na godinu dana uvjetne kazne. U povezanim upravnim predmetima, Bhatti je platio 34.000 dolara novčane kazne, Unterberger je platio 25.500 dolara novčane kazne dok je Go Trans platio 34.000 dolara novčane kazne.

1. **Fulfill Your Packages (FYP)**

Prekršaj: Trgovačko društvo Fulfill Your Packages (FYP) iz Greshama u saveznoj državi Oregon, dozvolilo je svojim stranim kupcima u Kini da koriste njihovu američku adresu za kupnju i isporuku predmeta američkih tvrtki koje je FYP kasnije ponovno pakirao i/ili ih ponovno označilo za izvoz u Kinu. U lipnju 2014., FYP je sudjelovalo u transakciji ili je izvršilo druge radnje s namjerom da izbjegne propise o kontroli izvoza u Sjedinjenim Američkim Državama u vezi s planiranim izvozom FLIR termalne kamere klasificirane kao U.S. ECCN 6A003 (američki klasifikacijska oznaka za kontrolu izvoza) i kontrolirane zbog nacionalne sigurnosti i regionalne stabilnosti. Konkretno, FYP kupac kupio je kameru od američkog distributera koji se nalazi na Floridi sa dostavom u urede FYP-a u Oregonu, namijenjenu za krajnji izvoz u Kinu. FYP-ov kupac dao je adresu FYP-a kao svoju vlastitu i nije obavijestio američkog distributera o predviđenom izvozu termalne kamere u Kinu. Pošiljka koju je distributer poslao FYP-u sadržavala je račun koji je upozoravao na činjenicu da se radi o proizvodu koji podliježe kontroli izvoza što predstavlja kršenje američkog zakona o izvozu proizvoda u određene zemlje bez tražene izvozne dozvole. Osim toga, etiketa pričvršćena na predmetu navodi kako je predmet bio podložan propisima za kontrolu izvoza američkog Ministarstva trgovine te se stoga ne smije izvoziti izvan granica SAD-a ili Kanade bez američke izvozne dozvole. U pripremama za izvoz termalne kamere u Kinu, FYP je pripremio naljepnicu za otpremu koja lažno prikazuje predmet kao „metalne dijelove“ u vrijednosti od 255 dolara, iako je sustav za narudžbe označio predmet kao pribor za ugradnju infracrvene webkamere/nadzorne kamere i usprkos činjenici da je račun distributera označio predmet kao termovizijsku kameru vrijednosti 2.617 dolara.

Kazna: 17. lipnja 2016. FYP je pristao platiti novčanu kaznu u iznosu od 250.000 dolara umanjenu za 190.000 dolara pod uvjetom da se tijekom dvogodišnjeg uvjetnog razdoblja ne dogodi nikakav novi prekršaj.

1. **Elite International Transport, Inc.**

Prekršaj: Između 2000. i 2004., otpremničko poduzeće Elite International Transport, Inc. („Elite“) iz Houstona u saveznoj državi Texas lažno je predstavilo tijelo za izdavanje dozvola na izvoznim deklaracijama pošiljatelja. Elite je podnio izvozne deklaracije pošiljatelja u ime izvoznika, Equistar Chemicals LP („Equistar“), iz Houstona, savezna država Texas, navodeći da su izvozi kemikalije trietanolamin u Meksiko bili dozvoljeni bez dozvole, kada je, u stvari, dozvola za izvoz bila potrebna.

Kazna: Elite je pristao platiti novčanu kaznu u iznosu od 156.000 dolara. U srodnom predmetu, Equistar je pristao platiti novčanu kaznu od 39.650 dolara. Equistar je 2004. dobrovoljno obavijestio Ured za industriju i sigurnost o prekršaju.

1. **UTI**

Prekršaj: Jednom prilikom, 1. studenog 2000., u vezi izvoza koje podliježe Propisima, UTI, otpremničko poduzeće, dalo je lažni iskaz američkim državnim tijelima. UTI je podnio ili je dao povod za podnošenje izvozne deklaracije pošiljatelja (SED) za izvoz računalnih dijelova i dodatne opreme, predmeta koji podliježu propisima i na kojima nije bio izvoznikovog identifikacijskog broja poslodavca (EIN). Na taj je način UTI počinio jedan prekršaj vezan uz izvoz. U 33 navrata, od 29. travnja 2001. do 11. lipnja 2004., u vezi s izvršenjem izvoza niza predmeta podložnih propisima, UTI je dao lažne izjave američkim državnim tijelima. UTI je podnio ili dao povod za podnošenje Izvozne deklaracije izvoznika za izvoz predmeta koji su uključivali lažne informacije o izvoznikovom identifikacijskog broja poslodavca. Na taj je način UTI počinio 33 prekršaja vezanih za izvoz.

Kazna: Predviđena je novčana kazna u iznosu od 76.500 dolara.

1. **Air Cargo International (ACI)**

Prekršaj: U lipnju 2004., Air Cargo International (ACI) bio je optužen za sudjelovanje u pokušaju neovlaštenog izvoza dvaju termalnih kamera iz SAD-a subjektu u Ujedinjenim Arapskim Emiratima ispunjavanjem izvozne deklaracije pošiljatelja za kamere koja je sadržavala lažne izjave o prikazu činjeničnog stanja i potpisivanjem istoga imenom američkog izvoznika bez da je od izvoznika dobio potrebne informacije. Konkretno, ACI je predao obrazac za izvoznu deklaraciju pošiljatelja gdje je naveo da za izvoz termalnih kamera nije potrebna izvozna dozvola. A to je lažno predstavljanje činjenica, zato što su termalne kamere označene pod oznakom ECCN 6A003.b.4, koja zahtjeva dozvolu za izvoz u UAE. Konkretno, ACI je optužen za podnošenje ili da je dao povod za podnošenje obrasca za izvoznu deklaraciju pošiljatelja u kojoj se navodi da za izvoz termalnih kamera nije potrebna izvozna dozvola. Taj prikaz bio je lažan, zato što termalne kamere zahtijevaju dozvolu za izvoz u UAE.

Kazna: Predviđena je novčana kazna u iznosu od 11.000 dolara.

1. **R&A International Trading Inc. dba R&A International Logistics („R&A International“)**

Prekršaj: Od listopada 2009. do najmanje svibnja 2012., R&A International Trading Inc. dba R&A Logistics („R&A International“), otpremničko društvo sa sjedištem u četvrti Jamaica u New Yorku i njegova predsjednica i vlasnica Rukhsana Kadri, također poznata kao Roxanne Kadri („Kadri“) iz grada Davie na Floridi, terete se za udruživanje kako bi prikrili i pogrešno predstavili identitet izvoznika ili glavne osobe od interesa („USPPI“) na izvoznim deklaracijama ili automatiziranim zapisima izvoznog sustava („zapisi SED/AES“) podnesenim državnim tijelima SAD-a i počinili niz povezanih prekršaja, uključujući i iznuđivanje lažnog iskaza tijekom trajanja istrage. R&A International i Kadri udružili su se s jednim od svojih kupaca, stvarnim izvoznikom/stvarnom osobom od interesa („kupac br. 1“), kako bi lažno predstavili svog drugog kupca („kupac br. 2“) kao osobu od interesa u dostavljenoj SED/AES dokumentaciji, u vezi s najmanje 278 izvoza računalne opreme, uključujući predmete ukupne vrijednosti od približno 22 milijuna dolara, prvenstveno namijenjene trgovačkim društvima u Ujedinjenim Arapskim Emiratima. Ovime se omogućilo kupcu br. 1 da opetovano anonimno i protivno uvjetima ugovora o distribuciji izvozi predmete i da na taj način omogući da R&A International i Kadri dobiju značajan udio otpremničkog poslovanja poduzeća br. 1. Kada su specijalni agenti iz Ureda za provedbu izvoza (OEE) počeli s istragom transakcije, R&A International i Kadri nisu samo dali niz lažnih iskaza specijalnim agentima u pokušaju da zataškaju zavjeru, već su i pokušali pridobiti Kupca br. 2 kako bi ga uvukli u zavjeru i naveli ga da i on da lažne iskaze specijalnim agentima kako bi prikrili malverzaciju. Kupac br. 2, čije je ime bilo lažno navedeno u dostavljenoj dokumentaciji bez njegova znanja ili pristanka, odbio je i na to nije pristao.

Kazna: U prosincu 2013., R&A International i Kadri sklopili su sporazume o nagodbi s američkim Državnim odvjetništvom za Istočni okrug New Yorka i priznali da su svjesno dali lažne izjave te na taj način prekršili 13. Zakon, odjeljak 305., u vezi s 10 lažnih SED/AES prijava koje je utvrdio područni ured New York i pristali su odreći se 125.263 dolara. Uz oduzimanje imovine, R&A International osuđen je u kolovozu 2014. na dvije godine uvjetne kazne, novčanu kaznu u iznosu od 100.000 dolara, i iznos od 4.000 za posebna davanja, a Kadri je osuđena na tri godine uvjetne kazne, novčanu kaznu od 30.000 dolara, i iznos od 100 dolara za posebna davanja. Dana 15. srpnja 2016., tijekom prvog dana suđenja pred upravnim sucem, R&A International i Rukhsana Kadri zajednički su se složili da će platiti novčanu kaznu od 500.000 dolara, od čega se 350.000 dolara odbija tijekom petogodišnjeg razdoblja kušnje te su pristali na petogodišnju zabranu izvoza. Pristankom na sporazum o nagodbi i kao dio sporazuma o nagodbi, R&A International i Kadri priznali su svaku optužbu i svako kršenje za koje ih Ured za industriju i sigurnost tereti.

1. **Biospherical Instruments, Inc./ Baltrans Logistics, Inc.**

Prekršaj: Biospherical Instruments, Inc. iz San Diega, u Kaliforniji, 2004. godine izvezao je radiometarski sustav za profiliranje institutu za istraživanje svemira „Space Application Center“ u Indiji, koji se nalazi na popisu subjekata Ureda za industriju i sigurnost, bez potrebne dozvole, i lažno prikazujući činjenice prilikom podnošenja dokumenta za kontrolu izvoza vladi Sjedinjenih Američkih Država. Baltrans Logistics, Inc., iz grada Torrance u Kaliforniji, pomogao je u izvozu bez dozvole/poticao je izvoz bez dozvole.

Kazna: Dana 20. travnja 2007., Biospherical Instruments, Inc. pristao je platiti novčanu kaznu u iznosu od 13.200 dolara. Istoga dana, Baltrans Logistics, Inc. je pristao platiti novčanu kaznu od 6.000 dolara.

Olakotne okolnosti: Biospherical Instruments, Inc. je svojevoljno otkrio kršenje zakona i u potpunosti je surađivao u istrazi.

* *Slanje bez dozvole*

1. **General Logistics International**

Prekršaj: U četiri navrata tijekom studenog 2009., General Logistics International iz New Brunswicka u saveznoj državi New Jersey, omogućio je neovlašten izvoz EAR99 čeličnog otpada, vrijednog 672.022 dolara, iz SAD-a u čeličanu People's Steel Mills koja se nalazi u Pakistanu. People's Steel Mills se nalazi na Popisu subjekta Ureda za industriju i sigurnost. Za svaki izvoz, General Logistics International dogovorio je transport čeličnog otpada s mjesta američkog izvoznika do luke izvoza, zatim je dogovorio da se čelični otpad otpremi u čeličanu People's Steel Mills u Pakistanu te na kraju pripremio i dostavio potrebnu dokumentaciju za otpremu, od koje je dio navodio da nije potrebna izvozna dozvola za ovu vrstu izvoza.

Kazna: Dana 22. siječnja 2015., General Logistics International postigao je nagodbu s Uredom za industriju i sigurnost te je pristao platiti novčanu kaznu u iznosu od 90.000 dolara.

1. **Naji Antoine Abi Khalil i Tomer Grinberg**

Prekršaj:NAJI ANTOINE ABI KHALIL ("Khalil"), koji ima dvojno državljanstvo (libanonsko i kanadsko) i obnaša funkciju predsjednika i glavnog direktora trgovačkog društva za uvoz i izvoz „New Line Services“ sa sjedištem u Montrealu i TOMER GRINBERG („Grinberg“), državljanin Izraela zaposlen u trgovačkom društvu Tober Group, poduzeće za otpremu i logistiku sa sjedištem u Brooklynu, New York, pokušali su otpremiti u Grčku, bez izvozne dozvole koju zahtijevaju država i Ured za industriju i sigurnost, Generation 3 opremu za noćno gledanje, uključujući naočale za noćni vid i uređaje za ciljanje. Uređaji za ciljanje s infracrvenom tehnologijom osmišljeni su da bi se montirali na M-16 i druge vojne puške kako bi se lakše naciljala meta prilikom korištenja naočala za noćno gledanje. Generation 3 predstavlja najvišu razinu tehnologije korištene za noćno gledanje te se kao takva ne može izvoziti bez dozvole. Khalil je također pokušao opskrbiti robom libanonski Hezbollah, koji se smatra terorističkom organizacijom. Khalil se izjasnio krivim 9. kolovoza 2005., za pokušaj pružanja materijalne potpore Hezbollahu, za pokušaj opskrbe Hezbollaha robom vojne namjene kao što su oprema za noćno gledanje i uređaji za ciljanje s infracrvenom tehnologijom i za sudjelovanje u pokušaju izvoza osjetljive vojne opreme iz Sjedinjenih Američkih Država bez potrebnih dozvola.

Kazna: Khalil je priznao krivnju za dvije optužbe za urotu povezane s pranjem novca i izvozom robe u Grčku bez potrebne dozvole. Također je priznao krivnju za kršenje jednog IEEPA zakona u vezi s pokušajem izvršenja, izvršenjem ili primanjem financijskih doprinosa za i u korist Hezbollaha, terorističke organizacije. Khalilov otpremnik, Tomer Grinberg, je također uhićen i optužen za svoju ulogu i priznao je krivnju za planiranje namjernog kršenja načela IEEPA-a. Dana 13. veljače 2006., Khalil je osuđen na dvije kazne zatvora svaka u trajanju od 5 godina te na kaznu zatvora u trajanju od pedeset i sedam mjeseci koje će služiti istovremeno te je dobio novčanu kaznu u iznosu od 100.000 dolara. Grinberg je 12. travnja 2006. osuđen na šest mjeseci zatvora. Dana, 14. studenog 2006., Ured za industriju i sigurnost (BIS) oduzeo je Khalilu i Grindbergu pravo izvoza na deset godina, u skladu s odjeljkom 11. (h) EAA propisa. Na dan 4. siječnja 2007., Grinberg je deportiran iz Sjedinjenih Američkih Država.

1. **DPWN Holdings (SAD), Inc. i DHL Express (SAD)**

Prekršaj: DPWN Holdings (SAD), Inc. (prethodno poznat kao DHL Holdings (SAD), Inc.) i DHL Express (SAD), Inc. (skupno „DHL“) bespravno su sudjelovali u nedozvoljenom izvozu u Siriju, Iran i Sudan te se prilikom brojnih izvoza u te zemlje nisu pridržavali izvoznih propisa Ureda za kontrolu strane trgovine (OFAC) niti su udovoljili zahtjevima za vođenje evidencije. Ured za industriju i sigurnost tereti DHL da je u osam navrata između lipnja 2004. i rujna 2004. sudjelovao u radnjama koje su zabranjene sukladno Propisima o izvozu (EAR) prilikom izvoza predmeta koji podliježu Propisima o izvozu (EAR) iz Sjedinjenih Američkih Država u Siriju te da nije bio u stanju sačuvati zračne teretne listove i drugu traženu dokumentaciju prilikom 90 različitih procesa izvoza između svibnja 2004. i studenog 2004. godine. Ured za kontrolu strane trgovine (OFAC) optužio je DHL za kršenje više različitih propisa Ureda za kontrolu strane trgovine u razdoblju od 2002. do 2006. godine koji se odnose na tisuće pošiljaka u Iran i Sudan. DHL-ovi prekršaji prvenstveno uključuju nepoštivanje zahtjeva za vođenje evidencije Ureda za kontrolu strane trgovine (OFAC)

Kazna: U kolovozu 2009., DHL je pristao platiti novčanu kaznu u iznosu od 9.444.744 dolara i provesti vanjske revizije koje pokrivaju izvoz u Iran, Siriju i Sudan od ožujka 2007. do prosinca 2011.

1. **Biospherical Instruments, Inc./ Baltrans Logistics, Inc**.

Prekršaj: Biospherical Instruments, Inc. iz San Diega, u Kaliforniji, 2004. godine izvezao je radiometarski sustav za profiliranje institutu za istraživanje svemira „Space Application Center“ u Indiji, koji se nalazi na popisu subjekata Ureda za industriju i sigurnost, bez potrebne dozvole, i lažno prikazujući činjenice prilikom podnošenja dokumenta za kontrolu izvoza vladi Sjedinjenih Američkih Država. Baltrans Logistics, Inc., iz grada Torrance u Kaliforniji, pomogao je u izvozu bez dozvole/poticao je izvoz bez dozvole.

Kazna: Dana 20. travnja 2007., Biospherical Instruments, Inc. pristao je platiti novčanu kaznu u iznosu od 13.200 dolara. Istoga dana, Baltrans Logistics, Inc. je pristao platiti novčanu kaznu od 6.000 dolara.

Olakotne okolnosti: Biospherical Instruments, Inc. je svojevoljno otkrio kršenje zakona i u potpunosti je surađivao u istrazi.

* *Izvoz u ime stranke s ograničenjem ili izvoz stranci s ograničenjem*

1. **DHL Holdings USA, Inc.**

Prekršaj: Poduzeće DHL Holdings SAD, Inc. (DHL) prekršilo je Propise o izvozu (EAR) na način da je slao predmete koji podliježu Propisima o izvozu (EAR) Saudijskoj Arabiji u ime stranaka koje se nalaze na popisu stranaka s privremenom zabranom izvoza (Temporary Denial Order). Konkretno, DHL je prihvatio, prenio i proslijedio određene predmete, uključujući stroboskop, opremu za umrežavanje i pisače, predmete koji podliježu Propisima, iz Sjedinjenih Američkih Država u Saudijsku Arabiju društvu Al Bassam International/Al Bassam Datacom, u ime društva Tetrabal Corporation i gospodina Ihsan Elashija iz Richardsona, u Texasu. U vrijeme slanja tih pošiljki, Tetrabal i gospodin Elashi sukladno Propisima naloga za privremenu zabranu izvoza s datumom 6. rujna 2001. i koji je objavljen u Saveznom registru 13. rujna 2001. godine imali su zabranu izvoza. Taj privremeni nalog za zabranu izvoza bio je valjan 180 dana i bio je na snazi u vrijeme počinjenja prekršaja.

Kazna: 5. listopada 2005. godine, DHL je pristao platiti novčanu kaznu u iznosu od 18.000 dolara.

1. **Naji Antoine Abi Khalil i Tomer Grinberg**

Prekršaj:NAJI ANTOINE ABI KHALIL ("Khalil"), koji ima dvojno državljanstvo (libanonsko i kanadsko) i obnaša funkciju predsjednika i glavnog direktora trgovačkog društva za uvoz i izvoz „New Line Services“ sa sjedištem u Montrealu i TOMER GRINBERG („Grinberg“), državljanin Izraela zaposlen u trgovačkom društvu Tober Group, poduzeće za otpremu i logistiku sa sjedištem u Brooklynu, New York, pokušali su otpremiti u Grčku, bez izvozne dozvole koju zahtijevaju država i Ured za industriju i sigurnost, Generation 3 opremu za noćno gledanje, uključujući naočale za noćni vid i uređaje za ciljanje. Uređaji za ciljanje s infracrvenom tehnologijom osmišljeni su da bi se montirali na M-16 i druge vojne puške kako bi se lakše naciljala meta prilikom korištenja naočala za noćno gledanje. Generation 3 predstavlja najvišu razinu tehnologije korištene za noćno gledanje te se kao takva ne može izvoziti bez dozvole. Khalil je također pokušao opskrbiti robom libanonski Hezbollah, koji se smatra terorističkom organizacijom. Khalil se izjasnio krivim 9. kolovoza 2005., za pokušaj pružanja materijalne potpore Hezbollahu, za pokušaj opskrbe Hezbollaha robom vojne namjene kao što su oprema za noćno gledanje i uređaji za ciljanje s infracrvenom tehnologijom i za sudjelovanje u pokušaju izvoza osjetljive vojne opreme iz Sjedinjenih Američkih Država bez potrebnih dozvola.

Kazna: Khalil je priznao krivnju za dvije optužbe za urotu povezane s pranjem novca i izvozom robe u Grčku bez potrebne dozvole. Također je priznao krivnju za kršenje jednog IEEPA zakona u vezi s pokušajem izvršenja, izvršenjem ili primanjem financijskih doprinosa za i u korist Hezbollaha, terorističke organizacije. Khalilov otpremnik, Tomer Grinberg, je također uhićen i optužen za svoju ulogu i priznao je krivnju za planiranje namjernog kršenja načela IEEPA-a. Dana 13. veljače 2006., Khalil je osuđen na dvije kazne zatvora svaka u trajanju od 5 godina te na kaznu zatvora u trajanju od pedeset i sedam mjeseci koje će služiti istovremeno te je dobio novčanu kaznu u iznosu od 100.000 dolara. Grinberg je 12. travnja 2006. osuđen na šest mjeseci zatvora. Dana, 14. studenog 2006., Ured za industriju i sigurnost (BIS) oduzeo je Khalilu i Grindbergu pravo izvoza na deset godina, u skladu s odjeljkom 11. (h) EAA propisa. Na dan 4. siječnja 2007., Grinberg je deportiran iz Sjedinjenih Američkih Država.

1. **Salinas International Freight Company, Inc**

Prekršaj: Salinas International Freight Company, Inc. (Salinas) izvozio je računala i povezanu opremu, unatoč privremenoj zabrani izvoza društvu Tetrabal Corporation. Salinas je također lažirao izvoznu deklaraciju pošiljatelja (SED) spomenute transakcije. Salinas je prilikom podnošenja izvozne deklaracije navelo da su računala i povezana oprema prikladni za izvoz bez dozvole, kada je, u stvari, izvozna dozvola bila potrebna.

Kazna: Salinas je 2005. godine pristalo platiti novčanu kaznu ukupnog iznosa od 11.600 dolara

1. **Biospherical Instruments, Inc./ Baltrans Logistics, Inc.**

Prekršaj: Biospherical Instruments, Inc. iz San Diega, u Kaliforniji, 2004. godine izvezao je radiometarski sustav za profiliranje institutu za istraživanje svemira „Space Application Center“ u Indiji, koji se nalazi na popisu subjekata Ureda za industriju i sigurnost, bez potrebne dozvole, i lažno prikazujući činjenice prilikom podnošenja dokumenta za kontrolu izvoza vladi Sjedinjenih Američkih Država. Baltrans Logistics, Inc., iz grada Torrance u Kaliforniji, pomogao je u izvozu bez dozvole/poticao je izvoz bez dozvole.

Kazna: Dana 20. travnja 2007., Biospherical Instruments, Inc. pristao je platiti novčanu kaznu u iznosu od 13.200 dolara. Istoga dana, Baltrans Logistics, Inc. je pristao platiti novčanu kaznu od 6.000 dolara.

Olakotne okolnosti: Biospherical Instruments, Inc. je svojevoljno otkrio kršenje zakona i u potpunosti je surađivao u istrazi.

**Kintetsu World Express (SAD), Inc.**

Prekršaj: Kintetsu World Express (SAD), Inc. (KWE) iz istočnog Rutherforda u New Jerseyju je 2010. godine uzrokovao, sudjelovao i/ili poticao na radnje koje Propisi o izvozu (EAR) zabranjuju. Konkretno, KWE je u svojstvu otpremnika olakšao izvoz triju strojeva za izradu spiralnih cijevi te pripadajućih dodataka koji su označeni kao EAR99 i ukupne su vrijednosti od 250.000 dolara, iz Sjedinjenih Američkih Država u NR Kinu (CPMIEC - kineskoj korporaciji za uvoz/izvoz preciznih strojeva) bez potrebne dozvole američke vlade. U vrijeme izvoza, CPMIEC se nalazio na popisu ograničenih subjekta Ureda za kontrolu strane trgovine pri Ministarstvu financija zato što je opremio iransku vojsku i iranske trgovce oružjem predmetima s dvojnom namjenom povezanim s raketama.

Kazna: Dana 26. rujna 2014., KWE je pristao platiti novčanu kaznu u iznosu od 30.000 dolara.

**Transamerica Express of Miami Corp.**

Prekršaj: Od ožujka 2007. do siječnja 2008., otpremnici Ulises Talavera, putem svojeg poduzeća Transamerica Express of Miami Corp., sa sjedištem u Miamiju na Floridi i Emilio Jacinto Gonzalez-Neira, iz Paragvaja, putem svojeg poduzeća Jumbo Cargo, Inc., sa sjedištem u Miamiju, izvozili su EAR99 elektroniku marke Sony gospodinu Sameru Mehdiju, vlasniku poduzeća Jomana Import Export koji se bavi elektronikom, i koje posluje unutar trgovačkog centra Galeria Page grada Ciudad del Este u Paragvaju. Khaled Safadi iz Miamija je preko svoje tvrtke Cedar Distributors, Inc. sa sjedištem u Miamiju djelovao kao distributer elektronike za špeditere. Ministarstvo financija Sjedinjenih Američkih Država je 6. prosinca 2006. godine trgovački centar Galeria Page označio kao subjekt koji je povezan s terorističkim radnjama (Specially Designated Global Terrorist) zato što služi kao izvor za prikupljanje sredstava za članove Hezbollah terorističke organizacije i zato što je taj trgovački centar u vlasništvu i pod vodstvom članova Hezbollah terorističke organizacije na granici triju država. Dana 19. veljače 2010. godine, četiri pojedinaca i tri poduzeća iz Miamija optuženi su u južnom okrugu Floride za nezakonit izvoz elektroničke opreme u Paragvaj subjektu koji se nalazi na američkom popisu terorističkih subjekata. Dana 18. kolovoza 2014. godine, Samer Mehdi predao se specijalnim agentima iz američkog Ministarstva domovinske sigurnosti koji su ga otpratili iz Brazila u Miami, na Floridi. Po dolasku u Međunarodnu zračnu luku u Miamiju, 19. kolovoza 2014., Mehdi je uhićen. Dana 19. kolovoza 2014., Mehdi je priznao krivnju za krijumčarenje robe iz Sjedinjenih Država. Dana 15. rujna 2010., Gonzalez-Neira i Jumbo Cargo, Inc. priznali su krivnju za prekršaje vezane za zavjeru. Dana 1. listopada 2010., Safadi i Cedar Distributors Inc. priznali su krivnju za prekršaje vezane za zavjeru, i 20. listopada 2010. Talavera i Transamerica iz Miami Corp. priznali su krivnju za prekršaje vezane za zavjeru.

Kazna: Dana 19. kolovoza 2014., Mehdi je osuđen na godinu dana uvjetne kazne, 100 dolara novčane kazne za posebna davanja te je predao svoj dio elektroničke opreme u vrijednosti od 256.680 dolara. Dana 24. siječnja 2011., Safadi, Cedar Distributors, Inc., Talavera i Transamerica Express iz Miami Corp. su osuđeni. Safadi je osuđen na šest mjeseci kućnog pritvora, šest mjeseci uvjetne kazne i 100 dolara novčane kazne za posebna davanja. Talavera je osuđen na šest mjeseci kućnog pritvora, 100 dolara posebne kazne, i zajedno s Cedar Distributions Inc., Transamerica Express iz Miami Corp, gospodinom Gonzalez-Neira i Jumbo Cargo Inc.mora predati iznos od 40.000 dolara vrijednosti zaplijenjene elektroničke opreme. Transamerica Express iz Miami Corp. je osuđeno na tri godine uvjetne kazne, 100.000 novčane kazne, 400 dolara posebne kazne i oduzimanje udjela. Cedar Distributors je osuđen na tri godine uvjetne kazne, 400 dolara posebne kazne i oduzimanje udjela. Dana 4. siječnja 2011., Jumbo Cargo Inc. osuđen je na godinu dana uvjetne kazne, novčanu kaznu od 20.000 dolara, posebnu novčanu kaznu u iznosu od 400 dolara i zajedničko oduzimanje. Dana 4. siječnja 2011. godine, Gonzalez-Neira osuđen je na 13 mjeseci kućnog pritvora, 100 dolara posebne novčane kazne i oduzimanje udjela.

* *Otprema u zemlju pod embargom*

1. **Go Trans (Sjeverna Amerika)/Roger Unterberger/Muhammad Bhatti**

Prekršaj: Go-Trans (Sjeverna Amerika), Jamaica, New York, trgovačko društvo koje se bavi otpremom, Roger Unterberger, umirovljeni viši dopredsjednik trgovačkog društva Gondrand AG, sa sjedištem u Baselu, Švicarska, i Muhammad Bhatti, glavni voditelj poslovanja Go-Transa, dali su lažne izjave u vezi s pokušajem izvoza strojeva za rezanje cijevi u Iran preko Njemačke.

Kazna: Sve tri strane priznale su krivnju na optužbe za davanje lažnih izjava. Dana 24. listopada 2007. godine, Go Trans je osuđen na godinu dana uvjetne kazne te mu je izrečena i novčana kazna u iznosu od 34.000 dolara; Roger Unterberger je osuđen na godinu dana uvjetne kazne te mu je izrečena i novčana kazna u iznosu od 5.000 dolara; Muhammad Batti je osuđen na godinu dana uvjetne kazne. U povezanim upravnim predmetima, Bhatti je platio 34.000 dolara novčane kazne, Unterberger je platio 25.500 dolara novčane kazne, dok je Go Trans platio 34.000 dolara novčane kazne.

1. **Matthew Kallgren / PC Industries**

Prekršaj: Matthew Kallgren, je 2008. godine kao voditelj prodaje u Powerline Components Industries iz Aftona, savezna država Wyoming, pokušao izvesti EAR99 dijelove motora u Siriju preko Ujedinjenih Arapskih Emirata. Istraga je dovela do nagodbe s gospodinom Matthewom Kallgrenom i administrativnih kazni protiv Kallgrena, PC Industries i otpremnika, RIM Logistics.

Kazna: Kallgren je priznao krivnju i osuđen je u siječnju 2012. na tri godine uvjetne kazne, uključujući četiri mjeseca kućnog pritvora. PC Industries dobilo je odgodu kaznenog progona. Ured za industriju i sigurnost sklopio je sporazume o nagodbi s PC Industries i Kallgrenom koji uključuju tri godine zabrane izvoza. Kallgren je pristao na umanjenu novčanu kaznu u iznosu od 75.000 dolara, a tvrtka je pristala na 60.000 dolara kazne. RIM Logistics se nagodio s Uredom za industriju i sigurnost, a nagodba iznosi 50.000 dolara..

1. **International Freight Forwarder**

Prekršaj: U lipnju 2000., International Freight Forwarders (IFF), kanadska tvrtka, sudjelovala je u pokušaju nezakonitog izvoza na Kubu nekoliko kutija medicinske opreme iz Sjedinjenih Američkih Država i pristala dogovoriti otpremu te opreme iz SAD-a na Kubu, preko Kanade. Oprema nije imala dozvolu za izvoz na Kubu, a kasnije je opremu zaplijenila Kanadska vlada, prije nego je stigla na Kubu.

Kazna: Zamjenik glavnog tajnika za industriju i sigurnost potvrdio je 2008. godine novčanu kaznu u iznosu od 6.000 dolara i trogodišnju zabranu izvoza koju je predložio sudac upravnog suda, a zabrana se ukida ako IFF plati novčanu kaznu u roku od trideset dana.

* *Vođenje evidencije*

1. **DPWN Holdings (SAD), Inc. (prethodno poznat kao DHL Holdings (SAD), Inc.)**

Prekršaj: DPWN Holdings (SAD), Inc. (prethodno poznat kao DHL Holdings (SAD), Inc.) i DHL Express (SAD), Inc. (skupno „DHL“) bespravno su sudjelovali u nedozvoljenom izvozu u Siriju, Iran i Sudan te se prilikom brojnih izvoza u te zemlje nisu pridržavali izvoznih propisa Ureda za kontrolu strane trgovine (OFAC) niti su udovoljili zahtjevima za vođenje evidencije. Ured za industriju i sigurnost tereti DHL da je u osam navrata između lipnja 2004. i rujna 2004. sudjelovao u radnjama koje su zabranjene sukladno Propisima o izvozu (EAR) prilikom izvoza predmeta koji podliježu Propisima o izvozu (EAR) iz Sjedinjenih Američkih Država u Siriju te da nije bio u stanju sačuvati zračne teretne listove i drugu traženu dokumentaciju prilikom 90 različitih procesa izvoza između svibnja 2004. i studenog 2004. godine. Ured za kontrolu strane trgovine (OFAC) optužio je DHL za kršenje više različitih propisa Ureda za kontrolu strane trgovine u razdoblju od 2002. do 2006. godine koji se odnose na tisuće pošiljaka u Iran i Sudan. DHL-ovi prekršaji prvenstveno uključuju nepoštivanje zahtjeva za vođenje evidencije Ureda za kontrolu strane trgovine (OFAC)

Kazna: U kolovozu 2009., DHL je pristao platiti novčanu kaznu u iznosu od 9.444.744 dolara i provesti vanjske revizije koje pokrivaju izvoz u Iran, Siriju i Sudan od ožujka 2007. do prosinca 2011.

**Za više informacija o slučajevima primjene propisa kontrole izvoza u Sjedinjenim Američkim Državama,** [**kliknite ovdje**](https://www.bis.doc.gov/index.php/forms-documents/doc_download/1005-don-t-let-this-happen-to-you-073115)**.**